
Dokument i saka
Kommuneplanens arealdel
Arealstrategiane 
Reguleringsplan for 111/15 Nystog
Reguleringsplan for 57/1 Kjøytevikje
Reguleringsplan for 92/2 Vamark

Bakgrunn
I samband med arbeidet med rullering av kommuneplanens arealdel (KPA), skal kommunen gjere ei vurdering av alle gjeldande planar og arealføremål innanfor kommuneplanområdet (dvs heile kommunen, utanom KDP Vågslid, KDP Haukeli/Edland og KDP Rukkemo-Torvetjønn). Kommunen må ta stilling til kva for planar og arealføremål som skal vidareførast, endrast og eventuelt opphevast.

Planvask av KDP Rukkemo/Torvetjønn kjem som ei eiga sak på eit seinare tidspunkt, i tråd med budsjettvedtak, sak 167/24 17. desember 2024.

I arealstrategiane, vedteke i kst 16.04.2024, sak 52/24 seier fylgjande om temaet: 

Framtidig utbygging av fritidsbustader skal skje i tilknyting til satsingsområda Rauland og Vågslid og ikkje spreidd i kommunen. 
· Satsingsområdet for fritidsbustader på Rauland er området innanfor kommunedelplan for Rukkemo-Torvetjønn. 
· Ikkje-realiserte hytteområde og areal til spreidd hytteutbygging utanfor satsingsområda vurderast tatt ut.

Administrasjonen har bestilt ei juridisk utgreiing knytt planvask og erstatningskrav (vedlegg 2). Dokumentet er skrive på eit generelt grunnlag og kan virke litt lite konkret til desse sakene. Årsaka til det, er at det i dag er for lite rettspraksis på området til å seie klart kva føringar som gjeld for krav om erstatning. Det er ingen lovverk som styrer dette – slik at føringar for evt erstatning vert styrt av ein etablert rettspraksis (som endå ikkje er godt etablert). Vurdering knytt til erstatningsspørsmål er basert på ei heilskapleg og konkret vurdering i kvar enkelt sak. 

I sak 27/25 om planvask i arealdelen (vedlegg 1), handsama i plan og miljøutvalet 19.02.25, vart det gjort fylgjande vedtak:

[image: ]

Adminstrasjonen har hatt møter med grunneigarane av reguleringsplanane for Vamark, Nystog og Kjøytevikje for å kartleggje status i dei tre planane. Nedanfor er det presentert ei oppsummering av fakta i kvar enkelt plan. 

Reguleringslanen for 19970002-111/15 Nystog
Grunneigar Ellen Tove Volhovd
Grunneigar har hatt utgifter til regulering og VA-prosjektering, det er ingen umiddelbare planer om å utvikle hyttefeltet. 
Planen kan mest truleg opphevast utan krav om erstatning.

Reguleringsplanen for 20020001 – 57/1 Kjøytevikje
Grunneigar Sigrunn Høgetveit
Grunneigar har hatt utgifter til reguleringsarbeid. Det er gjeve byggjeløyve til etablering av eit minireinseanlegg i 2011, dette er ikkje starta på. Eit byggjeløyve er gyldig i 3 år. Det er bygd omlag 250 meter veg. Grunneigar har ingen konkrete byggeplaner, men ved generasjonsskifte på garden i 2016 vart det gjeve bort tinglyste rettar til tomter på eigedom 57/1. Dette er privatrettslege avtaler som ligg der uavhengig av kva som skjer med reguleringsplanen. 
Planen kan mest truleg opphevast utan krav om erstatning. 


Reguleringsplanen for 20110016 – 92/2 Vamark
Grunneigar Gisle Sondre Gardsteig
Grunneigar informerar om at han har hatt utgifter til reguleringsarbeid, vatn, avløp, veg og straum. Det er opplyst at det er investert totalt 11 millionar. Det er søkt om og godkjent reinseanlegg. Det er bygd veg og VA-nett, men ikkje byggesøkt. Grunneigar har fokus på kanalisering og har etablert stiar, løyper, gapahuk og det er fokus på bruk av nærområdet til ferdsel. 
Planen kan endrast og tomter kan takast ut. Det vil truleg vere krav om noko erstatning, men dette avhenger av kva tomter som eventuelt vert teke ut. Ei reduksjon av tal tomter vil kunne påføre grunneigar store økonomiske tap. 

Vurdering
Gjennom arbeidet med revidering av kommmuneplanens arealdel er det gjort fleire grep for å ta ned potensialet for nye fritidsbustadar i kommunen. Gjennom grovsiling av innspel (KST 19.11.2024, sak 156/24) vart alle innspel om nye fritidstomter og områder til fritidsføremål forkasta. I framlegg til ny kommuneplan er også ubenytta fritidsareal og ikkje frådela tomter teke ut (i tråd med punkt 1 og 2 i vedtak om planvask i plan og miljøutvalet 19.02.2025). 
Det som nå står att, er å ta stilling til kva som skal gjerast med dei to gamle reguleringsplanane Nystog og Kjøytevikje som ikkje er starta på, og reguleringplanen for Vamark som er under utbygging, men er plassert i eit villreintrekk. 

Nystog og Kjøytevikje: 
Reguleringsplanane for Nystog og Kjøytevikje er gamle og utarbeidd etter gamalt regelverk. Tidene har forandra seg og kravet til utarbeiding av reguleringplanar har endra seg. Dersom det kjem søknad om tiltak i desse planane – så måtte ein vurdert planen opp mot PBL § 12-4 som seier: «Er bygge – og anleggstiltak (...) ikkje sett i gang seinast 10 år etter at planen er vedtatt, skal kommunen før avgjørelse av byggesøknad (...) påse at planen i nødvendig grad er oppdatert». 

Det naturleg å tenke seg om og vurdere om dette er planar ein hadde godkjent dersom planinitiativet hadde kome i dag. Nystog ligg sentralt til, nær Øyfjell sentrum og dyrka mark. Kjøytevikje ligg nærme Våmarvatn. Dette er argument som taler mot ei realisering av desse planane i dag. Argument som kan tale for å behalde planane er at dei ikkje ligg i særleg sårbare områder. Administrasjonen har hatt dialog og møter med grunneigarane og det er klart at det ikkje er ynskjeleg frå deira side å «miste» planane sine. Likevel er ikkje situasjonen unik for desse to grunneigarane. Som konsekvens av punkt 1 og 2 i vedtak av 19.02.25 – er det mange som mistar eit potensiale på eigedomane sine. Etter ei heilhetleg vurdering rår Kommunedirektøren difor til at det vert sett i gang ein prosess med å oppheve desse planane og at arealet vert sett til LNF i ny KPA. 

Vamark: 
Reguleringsplanen for Vamark ligg i eit svært sårbart område. I møte med grunneigar kan han fortelje at det har vore jobba sidan planen vart godkjent, med å leggje til rette for høgstandard hytter og det er opplyst at det til nå er investert omlag 11 millionar totalt (dette inkluderar reguleringsplanarbeid osb). Grunneigar har fokus på kanalisering av ferdsel og det er lagt til rette for både stiar, løyper, grillplass osb i nærområdet. Det nye feltet består no av ein del (merkt med 1 i kart nedom, 20 tomter), der tomtene er byggjeklare og all infrastruktur som veg, vatn, avlaup og straum er lagt klart, og ein del to (merkt med 2 i kart, 21 tomter) med ei rekkje tomter som det ikkje er lagt infrastruktur fram til. Grunneigar informerar om at VA anlegg og straum er dimmensjonert også for desse tomtene, men ikkje ført fram. Og ein siste del (merkt med 3 i kart, 4 tomter) der det pr i dag ikkje er investert i tomtene. Det ligg også 2 ubygde tomter elles i feltet som ikkje er seld, eller investert i. Det er soleis investert midlar i dei aller fleste av dei ubygde tomtene i feltet, men ein kan rekne med at investeringssummen er lågare for tomtene i området merkt 2 og 3. 

Ut i frå eit villreinperspektiv – så ville nok ikkje desse hyttene blitt godkjent i dag. Men situasjonen er slik at det er allereie etablert hytter her og kommunedirektøren er usikker på i kva grad det vil hjelpe villreinen om ein tar ut ein brøkdel av desse tomtene. Det kan vere vel så viktig med fokus på informasjonsarbeid og kanalisering av ferdselen til dei som etablerar seg her. Ut i frå ei planfagleg vurdering så vil nok ferdsel ut av hytteområdet utgjere ein vel så stor trussel for villreinen som sjølve hyttene sidan det allereie er eit etablert felt her. I arbeidet med å greie ut status for planane så meiner kommunedirektøren at denne planen er kome for langt til at ein kan rå til å endre den. Ein reduksjon i tal tomter her, vil få store økonomiske konsekvensar for ein enkeltgrunneigar og etter ei totalvurdering meiner Kommunedirektøren at det ikkje er føremålstenleg å gå i ein prosess med å endre denne planen. Det er investert i tråd med planlagt utbygging og i tillit til vedteken plan. Kommunen bør også vurderar verdien av ein viss føreseieligheit for grunneigarane som set i gang med prosjekt. 

[bookmark: Innstilling]Kommunedirektøren sitt framlegg til vedtak
Det vert sett i gang prosess med å oppheve reguleringsplanane 19970002 – 111/15 Nystog og 20020001 – 57/1 Kjøytevikje jf pbl § 12-14 og arealet vert sett til LNF i ny KPA.

[bookmark: UtvalgsNavn][bookmark: MØTESAKSNR][bookmark: MøteDato]Plan- og miljøutvalet si handsaming av sak 59/2025 i møtet den 30.04.2025
Røysting
[bookmark: Behandling]Plan- og miljøutvalet fann samrøystes Kjetil Nessæther (Sp) gild i saka, jf. FVL § 6, 2. ledd
 
Framlegg frå Irja Godal (VTB):
Tillegg:
Det blir også sett i gang prosess med å oppheve områda nr 2 og 3 (jf. kartskisse i saksframlegget) i Reguleringsplanen for 20110016 – 92/2 Vamark med omsyn til villrein og ferdsel.
 
Kommunedirektørens framlegg blei vedteke med 6 mot 1 røyst.
Tilleggsframlegget til Godal fall med 4 mot 3 røyster.


Vedtak
[bookmark: Vedtak]Det vert sett i gang prosess med å oppheve reguleringsplanane 19970002 – 111/15 Nystog og 20020001 – 57/1 Kjøytevikje jf pbl § 12-14 og arealet vert sett til LNF i ny KPA.
 
Saksordførar: Ane Killingtveit


--- slutt på saksprotokoll ---
________________________________________________________________________
[bookmark: UtvalgsNavn_0][bookmark: MØTESAKSNR_0][bookmark: MøteDato_0]Kommunestyret si handsaming av sak 50/2025 i møtet den 27.05.2025
Røysting
[bookmark: Behandling_0]Kommunestyret fann samrøystes Øystein Høgetveit ugild i saka, jf. FVL § 6a. Ingen kom inn som vara.
Kommunestyret fann samrøystes Kjetil Næssether gild i saka, jf. FVL § 6, 2. ledd. 
 
Tilleggsframlegg frå Irja Godal (VTB):
Det blir også sett i gang prosess med å oppheve områda nr 2 og 3 (jf. kartskisse i saksframlegget) i Reguleringsplanen for 20110016 – 92/2 Vamark med omsyn til villrein og ferdsel.
 
Røysting:
Plan- og miljøutvalets framlegg blei vedteke med 19 mot 5 røyster
Tilleggsframlegget til Godal fall med ordførarens dobbeltrøyst
 
Oversikt over røystinga:
	 Innstilling frå Plan- og miljøutvalet 
	 Vedteke 

	 FOR 19 
	 MOT 5 

	 SENTERPARTIET (7/8) 
 Tone Edland  
 Liv Sigrun Nykos Midtun  
 Nils Ole Lien  
 Kjetil Nessæther  
 Ragnhild Sølberg  
 Ane Killingtveit  
 Jon Rikard Kleven  
 INDUSTRI- OG NÆRINGSPARTIET (1/1) 
 Knut Erik Jordstøyl  
 ARBEIDERPARTIET (3/3) 
 Kjellfrid Neset  
 Reidun Hyttedalen  
 Bertin Bjåen  
 SOSIALISTISK VENSTREPARTI (3/3) 
 Stine Beate Mondal Ljostad  
 Ingerid Hayes  
 Kari Omdal Tveito  
 VINJE TVERRPOLITISKE BYGDELISTE (4/4) 
 Irja Helene Godal  
 Silje Vaagen  
 Børge Skårdal  
 Bjørnar Kalbach Christensen  
 HØGRE (1/1) 
 Liv Bente Tvenge  
	 DET NORSKE INDUSTRIPARTIET (3/3) 
 Vetle Frantzen  
 Hans Martin Huse  
 Suhail Mushtaq  
 SENTERPARTIET (1/8) 
 Herdis Lien  
 FRAMSTEGSPARTIET (1/1) 
 Bjørn Ronny Jervsjø  


 
	 Tilleggsforslag frå VTB 
	  Etter uavgjort stemmegiving valde møteleiar:  MOT

	 FOR 12 
	 MOT 12 

	 VINJE TVERRPOLITISKE BYGDELISTE (4/4) 
 Børge Skårdal  
 Silje Vaagen  
 Irja Helene Godal  
 Bjørnar Kalbach Christensen  
 SENTERPARTIET (3/8) 
 Ragnhild Sølberg  
 Herdis Lien  
 Ane Killingtveit  
 SOSIALISTISK VENSTREPARTI (3/3) 
 Ingerid Hayes  
 Stine Beate Mondal Ljostad  
 Kari Omdal Tveito  
 ARBEIDERPARTIET (2/3) 
 Kjellfrid Neset  
 Reidun Hyttedalen  
	 DET NORSKE INDUSTRIPARTIET (3/3) 
 Vetle Frantzen  
 Suhail Mushtaq  
 Hans Martin Huse  
 SENTERPARTIET (5/8) 
 Tone Edland  
 Jon Rikard Kleven  
 Kjetil Nessæther  
 Nils Ole Lien  
 Liv Sigrun Nykos Midtun  
 HØGRE (1/1) 
 Liv Bente Tvenge  
 FRAMSTEGSPARTIET (1/1) 
 Bjørn Ronny Jervsjø  
 ARBEIDERPARTIET (1/3) 
 Bertin Bjåen  
 INDUSTRI- OG NÆRINGSPARTIET (1/1) 
 Knut Erik Jordstøyl  




Vedtak
[bookmark: Vedtak_0]Det vert sett i gang prosess med å oppheve reguleringsplanane 19970002 – 111/15 Nystog og 20020001 – 57/1 Kjøytevikje jf pbl § 12-14 og arealet vert sett til LNF i ny KPA.


--- slutt på saksprotokoll ---
________________________________________________________________________

Vedtak

Plan- og miljputvalet ber administrasjonen arbeide vidare med fylgjande punkt knytt til
planvask:

1. Ta ut byggeomrader for fritidsbusetnad i KPA og KDP.

2. Fjerne resterande kvoter for hytter SH— omrader | KPA og KDP (omlag 100 tomter).

3. Setje i gang prosess med sja pa ei oppheving av urealiserte, gamle reguleringsplanar med
fritidsfgremal

a.19970002 - 111/15 Nystog

b. 20020001 - 57/1 Kjpytevikje

4.Gai dialog med grunneigar og undersgke anledninga til 4 redusere potensialet i
reguleringsplanen for 20110016 Vamark 92/2.

